Fortnite

Fortnite – trečiojo asmens veiksmo kompiuterinis žaidimas, kuriamas JAV „Epic Games“ studijos.giantbomb 2017 m. pasirodė išankstinės žaidimo versijos scenarijai.

 Apie žaidimą 
„Fortnite“ yra „Epic Games“ kuriamas žaidimas, kurio išankstinė versija pasirodė 2017 m. liepos 25 d. „PlayStation 4“, „Xbox One“, PC „Windows“ ir „Mac“ sistemoms.giantbomb 2018 m. jo išpopuliarėjęs „Battle Royale“ scenarijus išleistas „iOS“ bei „Android“ įrenginiams9to5mac ir „Nintendo Switch“ konsolei.The Verge

„Fortnite“ veiksmas vykstas postapokaliptiniame pasaulyje, kuriame baisinga mistinė audra sunaikino 98 % gyventojų ir jos poveikyje Žemėje paplito į zombius panašios būtybės. Žaidėjo tikslas yra ieškoti išsigelbėjusių, rinkti resursus ir galų gale sunaikinti audrą. Žaidėjo valdomas herojus ginkluotas šaunamaisiais ginklais, gali naudotis šaltaisiais, mėtyti granatas.

Išankstinėje žaidimo versijoje, išleistoje 2017 m. liepos 25 d., buvo tik vienas scenarijus:
 „Save The World“. Tai PvE (žaidėjų prieš aplinką) scenarijus, kuriame iki 4 žaidėjų gali žaisti keletą pagrindinės istorijos lygių.
2017 m. rugsėjo 26 d. išankstinė versija papildyta nemokamu antru scenarijumi:
 „Battle Royale“. Tai PvP (žaidėjų prieš žaidėjus) scenarijus, kuriame iki 100 žaidėjų gali kovoti tarpusavyje iš anksto generuotame salos žemėlapyje, kuriame audros ribos laikui bėgant apriboja vis mažesnį ir mažesnį plotą. Žaidėjo herojus nusileidžia sklandykle į kaimišką vietovę ir naudodamasis randamais ginklais, resursais turi išgyventi: nežūti nuo kito žaidėjo ar audros. Laimėjusiu laikomas herojus (arba kelių herojų komanda), likęs vienas gyvas scenarijaus pabaigoje.

„Fortnite Battle Royale“ scenarijus sulaukė didžiulio populiarumo žaidėjų tarpe. Pasak „Epic Games“, 2018 m. birželį registruotų scenarijaus žaidėjų skaičius pasiekė 125 mln., leidėjas paskelbė apie kovų turnyrą, kurio prizų fondui skyrė 100 mln. JAV dolerių.The Verge Pasak analitikų, 2018 m. vasarį „Fortnite“ pajamomis (apie 126 mln. JAV dolerių) aplenkė savo tiesioginį konkurentą „PlayerUnknown's Battlegrounds“ žaidimą.The Verge 2018 m. gegužę žaidimo pajamos pasiekė apie 318 mln. JAV dolerių per mėnesį.Forbes Nors pats „Battle Royale“ režimas yra nemokamas, žaidėjai gali pirkti įvairius kosmetinius papildymus savo herojui, „sezono“ papildymų komplektus (Battle Pass).Forbes

 Išnašos 

 Nuorodos 
 Oficiali svetainė
 IGN resursai

Kategorija:2017 kompiuteriniai žaidimai
Kategorija:Veiksmo žaidimai